આજે આપણે જે મકાનનો અભ્યાસ કરીએ છે તેનો પ્લોટ લંબચોરસ છે. રો હાઉસ હોવાથી પૂર્વ અને પશ્ચિમ બંને બાજુની દીવાલો કોમન છે. ઉત્તર અને દક્ષિણ બંને તરફ લગભગ સમાન માર્જિન છોડવામાં આવેલું છે, જે યોગ્ય છે. પ્લોટમાં ઉત્તરી ઈશાનમાંથી અવાય છે. જેના કારણે પોતાની અંગત લાગતી વ્યક્તિ ભરોસાપાત્ર ન નીવડે તેવું બને. આ જગ્યાએ પાર્કિંગની વ્યવસ્થા છે જે માનસિક તણાવ આપી શકે. વળી ઉત્તરી વાયવ્ય તરફ જતાં મીઠી લીંબડીનો છોડ છે. જેના કારણે ઘરમાં નાના નાના ઝગડા થયા કરે જે આ સમસ્યામાં વધારો કરે.